kardosdrur/scandi-wiki huggingface dataset:
Flaskepost

En flaskepost er en form for kommunikation, hvorved et budskab er forseglet i en container (arketypisk en glasflaske, men kunne være hvilket som helst medie, så længe det flyder og er vandtæt) og sendes ud i havet. 

Sådanne beskeder er ikke beregnet til en bestemt person, men at ende, hvor strømningerne bærer dem. På grund af deres enkelhed er de ofte associeret til mennesker strandet på en øde ø, der forsøger at blive reddet. Men mange mennesker frigive sådanne beskeder til fornøjelse, at se, hvor langt deres budskab kan rejse og at få nye venner. De bruges også til videnskabelige undersøgelser af havstrømme. Udtrykket "en flaskepost" er også kommet til at henvise til en meddelelse der sendes uden en bestemt destination.

Ekstern henvisning 
 Verdensrekord: 132 år gammel tysk flaskepost fundet i Australien | Viden | DR

Referencer 

Kommunikation
Post
Goodyear Tire and Rubber Company

Goodyear (fulde navn: The Goodyear Tire & Rubber Company) er en amerikansk virksomhed med hovedsæde i Akron, Ohio. I dag er firmaet verdens tredjestørste dæk-producent efter Bridgestone og Michelin. Goodyear fremstiller dæk til biler, lastbiler, SUV'er, racerbiler, fly og store transportmaskiner til flytning af store mængder jord, grus mv.

Firmaet blev grundlagt i 1898 af Frank Seiberling. Firmaet har ingen forbindelse til Charles Goodyear som opfandt vulkaniseringen af gummi, men man valgte at tage hans navn for at hædre ham.

Eksterne henvisninger 

 Goodyears officielle hjemmeside

Etableret i 1898
Fremstillingsvirksomheder fra USA
Dækproducenter
Ohio
Blimp

Blimp er navnet på en type luftskib der ligner en Zeppeliner, men med den væsentlige forskel at blimp'en ikke har noget indre skelet til afstivning.

Historien om typen kan spores tilbage til 1915, da Storbritannien benyttede fartøjet under 1. verdenskrig.

Eksterne henvisninger 

Luftskibe
Continental

Continental eller kontinental kan henvise til flere emner:

 Continental Electronics – amerikansk producent af militære radiosystemer.
 Continental (film) – amerikansk film fra 1934 (originaltitel: The Gay Divorcee)

Geografi 
 Fastlandsklima eller kontinentalt klima – er en klimatype.
 Kontinentaleuropa – den europæiske landmasse eksklusive øer og sommetider også halvøer.

Transport 
 Continental Airlines – flyselskab fra USA
 Continental AG – verdensomspændende tysk industrikoncern der producere dæk, bremser og andet autotilbehør.
 Lincoln Continental – et eksklusivt bilmærke produceret 1948-2002 af Ford.
 Teledyne Continental Motors – amerikansk producent af flymotorer.
Kalle Pimp

Kalle Pimp (født Kasper Ejnar Glyngfeldt Larsen i 1986) er en dansk rapper, som er mest kendt for sin deltagelse i Talent 2009, hvor han kom på 1. pladsen og vandt en pladekontrakt med Sony Music og 250.000 kr. Én måned efter finalen blev han fritstillet af Sony Music, men blev herefter signet til Jon Nørgaards selskab Idol Inc., og udgav singlen "Dagens Danmark" i januar 2010.

Kalle Pimp bor i Horsens sammen med sin kone og to børn. Han har rappet sammen med blandt andet, Emil Simonsen (Orgi-E), Lars Jensen (L:Ron:Harald) og Jeppe Rapp.

Kilder 
 Kalle Pimp på DR1 

Rappere fra Danmark
Talent Danmark
Pigsko

En pigsko er et redskab der bruges til at optimere en sportsudøvers greb i underlaget, f.eks. under sprint eller længdespring.

Sko
Atletik
Sportsfodtøj
Bibliotheca Palatina

Bibliotheca Palatina (eller Palatina bibliotheca, det palatinske
bibliotek) kaldtes i det antikke Rom det
bibliotek, som kejser Augustus 28 f.Kr. lod
indrette i en søjlehal ved Apollon-templet på 
den palatinske høj, Palatinerhøjen. Det havde både en latinsk og
en græsk afdeling og var Roms første offentlige
bibliotek.

Samme navn havde også det
bibliotek, som kurfyrsten af Pfalz, Ludwig 3. havde samlet
i Heidelberg, og som efter Heidelbergs erobring
under Trediveårskrigen af kurfyrst
Maximilian af Bayern (1573-1651) blev skænket til paven 1623.
Det udgør endnu en væsentlig del af det
vatikanske bibliotek, Bibliotheca Apostolica Vaticana, men nogle af de værdifuldeste håndskrifter, som 1797 blev ført til Paris,
kom 1815 tilbage til Heidelberg, og ligeledes
blev de gammeltyske håndskrifter 1817 ført
tilbage til Heidelberg fra Rom.

Den italienske artikel opgiver institutioner med et lignende navn i Caserta, Firenze, Heidelberg, Parma og Vatikanet

Kilde 
 Opslag af dr.phil H.H. Ræder i Salmonsen (Salmonsens Konversationsleksikon, 2. udgave, bd. 18, s. 763)

Noter

Biblioteker i Tyskland
Antikken
Zamora (provins)

Zamora er en provins i den autonome region Castilla y León i det vestlige Spanien. Zamora grænser til Portugal og til de spanske provinser Ourense, León, Valladolid og Salamanca. Der bor 197.221 mennesker i provinsen (2008), hvoraf en tredjedel holder til i hovedstaden Zamora. Det llionske sprog bruges fortsat i de mere tyndtbefolkede områder af provinsen.

Galleri

Eksterne henvisninger 

Officiel webside

Provinser i Spanien
Castilla y León
Vester Egesborg Kirke

Vester Egesborg Kirke hører til i den senere fase af det middelalderlige byggeri. Den er opført 1250 – 1300 med tilføjelse af tårn og sakristi omkring år 1500. Koret er ombygget ultimo 1700. Altertavlen er udført af Abel Schrøder den Yngre i 1655.

Eksteriør

Interiør 

Prædikestol og altertavle er skåret medio år 1600 af Abel Schrøder den Yngre i bruskbarok. Altertavlen har en flot bemaling. Se http://www.aabne-samlinger.dk/naestved 

Døbefonten i Vester Egesborg Kirke har kirken fået fra Herlufsholm.

Kirkeskib 

Neptunus er kopi af en skonnertbrig, udført af maler Ove Andersen, Slagelse i 1998-99.

Indviet i kirken 1999-01-24.

Bonden Johannes Jensen mente, at en kirke også skulle have et skib, så sammen med hustruen testamenterede han 100.000 DKK til kirken. Johannes Jensen døde først, men testamentet forblev uændret, og således donerede Hr. og Fru Jensen skibet til kirken.

Eksterne kilder og henvisninger 

 Vester Egesborg Kirke  hos nordenskirker.dk
 Vester Egesborg Kirke hos KortTilKirken.dk
 Vester Egesborg Kirke i bogværket Danmarks Kirker (udg. af Nationalmuseet)

Kirker i Næstved Kommune
Kirker i Roskilde Stift
Kirker i Præstø Amt
Jason Crump

Jason Phillip Crump (født 6. august 1975 i Bristol, England) er en australsk speedwaykører. Han er tredobbelt verdensmester i speedway og tidligere U/21-verdensmester.

Overblik over Crumps karriere 
Crump vandt sin første større juniortitel i 1990, da han blev australsk U/16-mester og han fortsate med at stige på ranglisterne til han blev U/21-verdensmester i 1995. Samme år fik han debut ved et speedwaygrandprix, da han fik et wildcard til det britiske grandprix, her vandt han de første tre løb, men tabte i B-finalen og blev nr. 8 sammenlagt.

Sin første grandprixsejr fik han i 1996 – igen i det britiske grandprix. Dette gang som fast kører i gradprixserien. Han vandt Speedway World Team Cup i 1999. og den nye Speedway World Cup yderligere to gange med det australske landshold – nemlig i 2001 og 2002.

Crump fik sin første individuelle VM-titel i 2004, da han vandt to af de ni granprixer i den sson. Han domnerede 2006sæsonen, da han vandt fire ud af ni grandprixer, dahan tog VM-titlen anden gang.

Han begyndte sin europæiske klubkarriere i Poole Pirates i 1991. Han var med til at vinde "the treble", da han med Peterborough Panthers vandt både Elite Leage, Elite League Knockout og Craven Shields.

Han kørte for Belle Vue Aces i fem sæsoner indtil slutningen af 206. I 2007 kørte han for Poole Pirates i den britiske Elite League. Derefter returnerede han til belle Vue i 2008, hvor han underskrev en to-årig kontrakt. I oktober 2008 anooncerede han dog, at han ikke villekøre i Elite League i 2009, fordi han ville køre færre løb og koncetrere sig om grandprixserien. Han vendte dog tilbage til Belle Vue i augst 2009, for at hjælpe den mod i kampen mod nedrykning. Men han endte med at styrte under et løb, da han fik skader på venstre arm og skulder

Eksterne henvisninger 
 Crumps hjemmeside 

Speedwaykørere
Sportsfolk fra Australien
Personer fra Bristol
Zaragoza (provins)

Zaragoza er en provins i det nordlige Spanien, centralt beliggende i den autonome region Aragon. Den grænser til provinserne Tarragona, Lleida og Teruel, Guadalajara, Soria, La Rioja, Navarra og Huesca.

Provinshovedstaden er Zaragoza, som også er regionshovedstad i den autonome region. Andre byer i Zaragoza er Calatayud.

Provinsen har et areal på 17.274 km² og godt 900 000 indbyggere. Næsten en tredjedel af disse bor i provinshovedstaden. Der er 292 kommuner i provinsen, men mere end halvdelen af disse har færre end 300 indbyggere.

Eksterne henvisninger 

 Officiel webside

Provinser i Spanien
Aragonien
Adobe After Effects

Adobe After Effects er et digitalt film- og videoredigeringsprogram, der er udviklet af Adobe Systems. Programmet kan benyttes til eksempelvis specialeffekter og korrektion af farver, kontraster mv. Det kan også anvendes til avancerede montager og kollager, ligesom  programmet kan benyttes til at sammensætte elementer til en animation (Motion graphics).
 
Programmet blev lanceret i januar 1993. Pakken er produceret af Adobe Systems.

Referencer

Eksterne henvisninger 
 

Software fra Adobe Systems
Rocky III

Rocky III er den tredje film i rækken af Rocky-film, og den blev udgivet i 1982. Filmen er skrevet og instrueret af Sylvester Stallone, der også spiller filmens hovedrolle Rocky Balboa. Derudover spiller Carl Weathers Rockys tidligere rival Apollo Creed, og Talia Shire spiller Rockys kone Adrian.

Rockys modstander er James "Clubber" Lang, der bliver spillet af Mr. T. Lang er en yngre og mere aggressiv bokser end Rocky. Han er højrøstet, arrogant, dristig og uhyrlig stærk. Rollen gjorde Mr. T til et ikon og gav ham rollen i tv-serien The A-Team. I filmen medvirker også wrestleren Terry Bollea (Hulk Hogan), der spiller "Thunderlips". Rollen gav også Hogan succes foran et bredt publikum.

Filmens temasang "Eye of the Tiger" blev skrevet af Survivor efter anmodning fra Sylvester Stallone og blev et kæmpe hit. Sangen fik en oscarnominering for "Bedste originale sang".

Eksterne henvisninger 
 

Amerikanske film fra 1982
Dramafilm fra USA
Boksefilm
Engelsksprogede film
Mariendals Mølle Motorvejen

Mariendals Mølle Motorvejen var en ca. en kilometer lang motorvejsindføring  i det sydlige Aalborg. Navnet kommer efter den nærliggende Mariendals Mølle.

Reelt fungerede Mariendals Mølle Motorvejen som en motorvejsfrakørsel (frakørsel 28 Aalborg S) på den Nordjyske Motorvej (E45), som forbandt Hobrovej i det sydlige Aalborg med motorvejene mod både nord og syd, samt Aalborg Midtby med motorvejen i sydgående retning.

Mariendalsmøllemotorvejen åbnede sammen med Ådalsmotorvejen d. 13. juni 1978 og blev d. 21. september 2018 konverteret til hovedvej som en del af Egnsplanvej.

Eksterne henvisninger 

 Nye vejanlæg i Aalborg Syd

Motorveje i Danmark
Veje i Aalborg Kommune
Etableret i 1978
Ophørt i 2018
Nørresundbygrenen

Nørresundbygrenen er en ca. 500 meter lang motorvejsindføring umiddelbart nord for Limfjordstunnelen og indtil Nørresundby.

Nørresundbygrenen fungerer som en motorvejs til- og frakørsel (frakørsel 22 Nørresundby C) for den nordgående trafik på Nordjyske Motorvej (E45) og indtil Nørresundbys midtby. Nørresundbygrenen udmunder i krydset Østergade-Hjørringvej.

I folkemunde kaldes Nørresundbygrenen for "borgmestersvinget".

Referencer 

Motorveje i Danmark
Etableret i 1968
Grenen
Veje i Aalborg Kommune
Thistedgrenen

Thistedgrenen er en afgrening fra motorvej E39 og E45 umiddelbart nord for Nørresundby. Den er også den østligste del af primærrute 11.

Thistedgrenen fungerer som en motorvejsfrakørsel for den nordgående trafik på Hirtshalsmotorvejen (E39), straks efter at denne er udflettet fra Nordjyske Motorvej (E45), til primærrute 11 (Høvejen), som fortsætter nord om Nørresundby mod Åbybro og Thisted.

Thistedgrenen blev opgraderet til motorvej i forbindelse med åbningen af Hirtshalsmotorvejens etape mellem Nørresundby og Brønderslev d. 6. oktober 2001, men er kun motorvej (med én vognbane pr. retning) over få hundrede meter nærmest den egentlige motorvej.

Motorveje i Danmark
Gader i Nørresundby
Veje i Aalborg Kommune
Robert Richardson

Robert Bridge Richardson (født 27. august 1955) er en amerikansk filmfotograf, kendt for sit arbejde på bl.a. JFK og The Aviator, begge film der indbragte ham en Oscar for bedste fotografering. 

Richardson har arbejdet som filmfotograf på størstedelen af Oliver Stones film, flere af Martin Scorseses og Quentin Tarantinos. Desuden ahr han arbejdet med instruktører som Rob Reiner, Barry Levinson og Robert Redford.

Filmografi i udvalg 
 Salvador (1986), nomineret til en Independent Spirit Award for bedste fotografering
 Platoon (1986), vandt en Independent Spirit Award for bedste fotografering blev nomineret til en Oscar og en BAFTA Award
 Wall Street (1987)
 Talk Radio (1988), nomineret til en Independent Spirit Award for bedste fotografering
 Født den 4. juli (1990), nomineret til en Oscar og en American Society of Cinematographers Award for bedste filmfotograf
 The Doors (1991)
 JFK (1991), vandt en Oscar og blev nomineret til en American Society of Cinematographers Award for bedste filmfotograf
 A Few Good Men (1992), nomineret til en American Society of Cinematographers Award for bedste filmfotograf
 Himmel og jord (1993), nomineret til en American Society of Cinematographers Award for bedste filmfotograf
 Natural Born Killers (1994)
 Nixon (1995)
 Casino (1995)
 U Turn (1997)
 Wag the Dog (1997)
 Hestehviskeren (1998), nomineret til en American Society of Cinematographers Award for bedste filmfotograf
 Sneen på Cedertræerne (1999), nomineret til en Oscar og en American Society of Cinematographers Award for bedste filmfotograf
 Bringing Out the Dead (1999)
 Kill Bill: Vol. 1 (2003)
 Kill Bill: Vol. 2 (2004)
 The Aviator (2004), vandt en Oscar for bedste fotografering|Oscar og blev nomineret til en BAFTA Award og en American Society of Cinematographers Award for bedste filmfotograf
 The Good Shepherd (2006), nomineret til en American Society of Cinematographers Award for bedste filmfotograf
 Shine a Light (2008)
 Inglorious Bastards (2009)
 Shutter Island (2009)

Ekstern henvisning 
 

Filmfotografer fra USA
Oscar for bedste fotografering
Ådalsmotorvejen

Ådalsmotorvejen er en motorvejsindføring fra Nordjyske Motorvej (E45 frakørsel 27 Aalborg C) til indfaldsvejen Sønderbro, som forbinder Aalborgs midtby med motorvejen mod syd. Den er navngivet Ådalsmotorvejen, da den forløber langs Østerådalen. 

Ådalsmotorvejen, eller Sønderbroindføringen, som den også kaldes, åbnede sammen med Mariendalsmøllemotorvejen d. 13. juni 1978.

Ådalsmotorvejen er sammen med Lyngbymotorvejen de eneste motorvejsstrækninger i Danmark, der har deres respektive kommuner som vejbestyrelse.

Motorveje i Danmark
Veje i Aalborg Kommune
Etableret i 1978
Thelma Schoonmaker

Thelma Schoonmaker (født 3. januar 1940) er en amerikansk filmklipper der tre gange har vundet en Oscar for bedste klipning, alle på film instrueret af Martin Scorsese, med hvem hun har samarbejdet med på alle hans film siden Tyren fra Bronx. Desuden har hun to gange vundet en BAFTA Award.

Filmografi i udvalg 
 Tyren fra Bronx (1980)
 The King of Comedy (1982)
 New York Stories (1989)
 Goodfellas (1990)
 Cape Fear (1991)
 Uskyldens År (1993)
 Casino (1995)
 Grace of My Heart (1996)
 Kundun (1997)
 Bringing Out the Dead (1999)
 Gangs of New York (2002)
 The Aviator (2004)
 The Departed (2006)
 Shutter Island (2010)

Ekstern henvisning 
 

Filmklippere fra USA
Oscar for bedste klipning
John Logan

John David Logan (født 24. september 1961) er en amerikansk manuskriptforfatter og filmproducer. To gange har Logan været nomineret til en Oscar for bedste originale manuskript, først for Gladiator i 2001 og så for The Aviator i 2005.

Udvalgt filmografi 
 Any Given Sunday (1999)
 Gladiator (2000)
 The Time Machine (2002), også co-producer
 Star Trek: Nemesis (2002)
 The Aviator (2004)
 Sweeney Todd: Den djævelske barber fra Fleet Street (2007), også producer

Eksterne henvisninger 
 

Manuskriptforfattere fra USA
Noah Dietrich

Noah Dietrich (28. februar 1889 – 15. februar 1982) var en amerikansk forretningsmand der i perioden 1925-1957 tjente som Chief Executive Officer for Howard Hughes forretningsimperium.

Populærkultur 
I miniserien The Amazing Howard Hughes blev Noah Dietrich spillet af Ed Flanders, i filmen The Aviator af John C. Reilly og i The Hoax af Eli Wallach.

Erhvervsfolk fra USA
Grete Christensen

Grete Christensen (født 27. juni 1957 i Store Merløse, Sjælland) er en dansk sygeplejerske, der fra september 2009 har været formand for Dansk Sygeplejeråd og Sundhedskartellet. Hun afløste Connie Kruckow på disse poster.

Karriere 
Grete Christensen blev uddannet fra sygeplejeskolen i Holbæk i 1981. De følgende år arbejdede hun som sygeplejerske ved hhv. Bornholms og Holbæks Centralsygehuse, hvor hun også tog efteruddannelsen til intensivsygeplejerske.

Hendes engagement i fagforeningspolitik startede med en tillidsmandspost i 1984. I 1991 blev hun Amtskredsformand for Dansk Sygeplejeråd Vestsjællands Amt og i 1998 blev hun 1. næstformand i Dansk Sygeplejeråd; denne post bestred hun frem til hun i maj 2009 blev fungerende formand for Dansk Sygeplejeråd med Connie Kruckows afgang, og med valget i september samme år blev hun Formand for DSR. Hun har tillige bestridt posten som Formand i Danske Sundhedsorganisationers Arbejdsløshedskasse fra år 2000 og har været præsident for the European Federation of Nurses fra 2007 til 2010.

Privat 
Grete Christensen bor i Holbæk med sin mand. Hun har to børn, en søn og en datter.

Grete Christensen blev optaget i Kraks Blå Bog i 2010.

Kilder 

Fagforeningsfolk fra Danmark
Sygeplejersker fra Danmark
Personer i Kraks Blå Bog
Louis B. Mayer

Louis Burt Mayer (født Lazar Meir 4. juli 1884, død 29. oktober 1957) var en russisk født jødisk-amerikansk filmproducer, der blev chef for filmstudiet MGM (Metro-Goldwyn-Mayer, Inc.). Mayer var en af hovedmændene bag udformningen af Hollywood-verdenens system med studier og stjerner.

Populærkultur 
Pga. sin store filmhistoriske betydning optræder Mayer i flere film og bøger enten ved navns nævnelse som i filmen The Aviator fra 2004, eller under andre navne som i F. Scott Fitzgeralds roman Den Sidste Mogul eller filmene Godfather fra 1972 og Barton Fink fra 1991.

Eksterne henvisninger 

 

Filmproducere fra USA
Jøder fra USA
Grundlægger af Academy of Motion Picture Arts and Sciences
Amerikanere i 1800-tallet
Amerikanere i 1900-tallet
Ava Gardner

Ava Lavinia Gardner (født 24. december 1922, død 25. januar 1990) var en amerikansk skuespiller, der i 1954 blev nomineret til en Oscar for bedste kvindelige hovedrolle for sin medvirken i Mogambo (1953).

Eksterne henvisninger 

 

Filmskuespillere fra USA
Personer fra North Carolina
Amerikanere i 1900-tallet
Oscar-nominerede skuespillere
Jean Harlow

Jean Harlow - egentlig Harlean Harlow Carpenter (født 3. marts 1911, død 7. juni 1937) var en amerikansk skuespiller, kendt som et 1930'ernes store kvindelige stjerner og sexsymboler. Hendes kendetegn var timeglasfiguren og det platinblonde hår, hvilket gav hende kælenavne som Platinum Blonde og Blonde Bombshell. Hun kendes fra Howard Hughes' film Hell's Angels og sammen med James Cagney i Public Enemy, som blev en af de mest sete film i 1931.

Som eneste barn af en tandlæge og en utilfreds husmor i Kansas blev Harlow født ind i et velstående hjem. Hendes mor, som faktisk hed Jean Harlow, blev skilt og slæbte sin 11-årige datter med til Hollywood i håb om en fremtid ved filmen. I stedet blev det hendes datter, der slog igennem under sin mors navn.

Den tyskfødte Paul Bern, som havde været en støtte for dysfunktionelle skuespillerinder som Barbara La Marr og Clara Bow, men ellers ikke viste interesse for kvinder, var den 22-årige Harlows overraskende valg af ægtefælle. Hun giftede sig med den dobbelt så gamle Bern ved et overdådigt bryllup 2. juli 1932. Allerede 5. september samme år blev den nygifte Bern fundet skudt og nøgen i en blodpøl i hjemmet i Beverly Hills. Harlow var ikke at se. Berns død og Harlows rolle i den blev et af Hollywoods store mysterier, især fordi politiet ikke blev tilkaldt før blandt andre Louis B. Mayer havde gennemsøgt huset og de blev enige om, at præsentere sagen for offentligheden som et selvmord. I håb om at nedtone skandalen arrangerede MGM i al hast et nyt ægteskab for Harlow i 1933, men hun og Hal Rosson skilte sig allerede efter otte måneder. Harlow blev alvorligt syg i 1937 under indspilningen af filmen Saratoga. Hun var kun 26 år, da hun døde af nyresvigt.

Noter

Eksterne henvisninger 

 
 

Filmskuespillere fra USA
Personer fra Kansas City
Amerikanere i 1900-tallet
Hollywood Walk of Fame
Juan Trippe

Juan Terry Trippe (27. juni 1899 – 3. april 1981) var en amerikansk luftfartsentreprenør og pionér. Trippe var grundlægger af Pan American World Airways (PAN AM), et af de mest prominente luftfartsselskaber i midten af 1900-tallet.

Erhvervsfolk fra USA
Cape Fear (film fra 1962)

Cape Fear er en amerikansk thrillerfilm fra 1962 instrueret J. Lee Thompson og baseret på James R. Webbs roman The Executioners.

Martin Scorsese lavede i 1991 et remake med Robert De Niro og Nick Nolte i hovedrollerne.

Medvirkende 
 Robert Mitchum
 Gregory Peck
 Martin Balsam
 Telly Savalas
 Barrie Chase
 Polly Bergen
 Lori Martin

Ekstern henvisning 
 

Thrillerfilm fra USA
Amerikanske film fra 1962
Film baseret på bøger
Kriminalfilm fra USA
Psykologiske thrillere
Sort-hvide film fra USA
Film fra Universal Pictures
Cape Fear (film fra 1991)

Cape Fear er en amerikansk psykologisk thriller fra 1991 instrueret af Martin Scorsese efter manuskript af Wesley Strick. Hovedrollerne spilles af Nick Nolte, Robert De Niro, Jessica Lange og Juliette Lewis. Filmen er en nyindspilning af J. Lee Thompsons Cape Fear fra 1962. Robert Mitchum, Gregory Peck og Martin Balsam fra 1962-udgaven optræder alle i mindre roller i Scorseses version.

Medvirkende 
 Nick Nolte som Sam Bowden
 Robert De Niro som Max Cady
 Jessica Lange som Leigh Bowden
 Juliette Lewis som Danielle Bowden
 Joe Don Baker som Claude Kersek
 Robert Mitchum som Lieutenant Elgart
 Gregory Peck som Lee Heller
 Martin Balsam som Dommer
 Illeana Douglas som Lori Davis
 Fred Thompson som Tom Broadbent
 Zully Montero

Priser og nomineringer 
Robert De Niro blev nomineret til en Oscar for bedste mandlige hovedrolle og Juliette Lewis blev nomineret til en Oscar for bedste kvindelige birolle.

Referencer

Eksterne henvisninger 
 

Amerikanske film fra 1991
Thrillerfilm fra USA
Engelsksprogede film
Film instrueret af Martin Scorsese
Psykologiske thrillere
Filmgenindspilninger
Kriminal Thrillere
Film fra Universal Pictures
Cape Fear

Cape Fear har flere betydninger:

 Cape Fear (film fra 1962)
 Cape Fear (film fra 1991)